Nos Theobaldus, Dei gratia rex Navarre, Campanie et Brie comes palatinus, notum facimus universis presentes litteras inspecturis, quod cum religiosi viri abbas et conventus de Moris aliqua in nostris feudis, retrofeudis, censivis et allodiis, ab hominibus nostris acquisierint, nos ob remedium anime nostre, et antecessorum nostrorum, omnia et singula ab ipsis relicta in feudis, etc. volumus, laudamus et confirmamus eisdem, volentes et concedentes quod ea teneant et possideant ex nunc et in perpetuum, in manu mortua, pacifice et quiete; gardam et justitiam nobis et successoribus nostris, in predictis acquisitis nihilominus retinentes. In cujus rei testimonium et munimen perpetuum, sigillum nostrum presentibus litteris duximus apponendum. Datum per nos apud Barrum super Sequanum, anno Domini MºCCºLXIXº, mense februario, die lune post octabas Purificationis B. Marie Virginis.